NaiveNeuron/SloPal huggingface dataset:
Laššáková, Jana, podpredsedníčka NR SR (2014-09-18):
Vážené panie poslankyne, vážení páni poslanci, keďže je štvrtok, podľa zákona o rokovacom poriadku nasleduje hodina otázok , ktorú týmto otváram. Poslanci písomne položili včera do 12.00 hod. štyridsaťdva otázok na predsedu vlády a na členov vlády štyri otázky. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády pána Roberta Fica, aby oznámil, kto z členov vlády bude odpovedať na otázky za neprítomných členov vlády. Nech sa páči, pán premiér.
Pčolinský, Peter, podpredseda NR SR (2023-03-23):
Ďakujem pekne. Pýtam sa, či sa chce niekto prihlásiť ústne. Nie. Uzatváram možnosť. Chce sa vyjadriť niekto z členov vlády? (Reakcia z pléna.) Pán minister Krajniak, nech sa páči. Vzdávate sa? Tak sa vzdáva bez boja. Vyhlasujem tento bod programu za skončený. A ďalej budeme pokračovať pánom podpredsedom Grendelom. (Striedanie predsedajúcich.)
Mihál, Jozef, poslanec NR SR (2012-08-06):
Ďakujem pekne, pani podpredsedníčka, pani predsedajúca, rovnako ako v piatok si dovolím požiadať, dať procedurálny návrh, aby sa na dnešnom rokovaní zúčastnil pán predseda vlády a zároveň pán minister financií z logických dôvodov, pretože skrátené legislatívne konanie je odôvodnené hrozbou značných hospodárskych škôd. Nebudem to opakovať, čiže poprosím, aby ste dali hlasovať o tomto mojom procedurálnom návrhu.
Sulík, Richard, predseda NR SR (2010-09-09):
Vážené panie poslankyne, vážení páni poslanci, poprosím vás, keby ste zaujali miesta. Poprosím, ctení páni poslanci a panie poslankyne, keby ste mohli zaujať miesta, a budeme pokračovať v schôdzi. Pokiaľ zaujmete miesta, tak začnem s informáciami, ktorými sme sa dohodli s predsedami poslaneckých klubov. Prerušíme rokovanie o bode programu, ktorý sa týka imunity, o zmene ústavy, a prejdeme k ďalšiemu bodu, vládnemu návrhu zákona, ktorým sa mení zákon č. 301/2005 Z. z. Trestný poriadok v znení neskorších predpisov a ktorým sa mení zákon Slovenskej národnej rady č. 372/1990 Zb. o priestupkoch v znení neskorších predpisov . Vládny návrh zákona je pod tlačou 28, spoločnú správu výborov máte ako tlač 28a. Pani ministerka Žitňanská, prosím, aby ste vládny návrh zákona odôvodnili. Pred tým, ako dám pani ministerke slovo, chcem sa spýtať, či je všeobecný súhlas s tým, že po tom, ako pani ministerka prednesie tento návrh zákona, by sme dnešnú schôdzu ukončili a pokračovali zajtra presne 9.00 hodine s tým, že hneď ako dokončíme zvyšné body, budeme hlasovať, čo môže byť medzi 9.30 až 10.00 hodinou. Je všeobecný súhlas s takýmto postupom? Ďakujem. Ja medzitým po tom, ako sa Igor Matovič ospravedlnil za svoju prchkú reakciu, vyzvem ešte dnes poslancov Smeru, aby sa zajtrajšieho rokovania o 9.00 hodine ráno zúčastnili. Pani Žitňanská, nech sa páči.
Sulík, Richard, poslanec NR SR (2013-12-10):
Ďakujem pekne. Pán predseda výboru, zrejme ide o nejaké záležitosti medzi vami a Vilom Novotným, do toho ja samozrejme, že nechcem vstupovať. Ale mám na vás jednu otázku. Ešte v piatok, keď teda prebiehala debata všeobecne k rozpočtu, nie teraz k nejakým konkrétnymi jeho častiam, ako je zdravotníctvo alebo kultúra, tak padlo tu aj také, a Peter Kažimír to teda priznal, že áno, on očakáva... Ja teda počkám s mojím cenným časom, lebo mám otázku na vás, pán Raši. Tak môžem, dobre. Čiže padlo tu také, že aj Peter Kažimír očakáva, že zdravotníctvo aj tento rok spraví dlh, ale napriek tomu to nedal do rozpočtu. Ono je to teda prirovnané k situácii, keď malé deti si zakryjú oči a myslia si, že nikto ich nevidí. A moja otázka teda je na vás, že čo si vy o tomto myslíte? Že dobre, robíte opatrenia, snažíte sa znížiť dlh, to je chvályhodné, ale fakt je teda ten, že opäť bude nejaké zadlženie, ktoré sa nenachádza v štátnom rozpočte. A zaujímal by ma teda na to váš názor, že či si myslíte, že toto je správne, nedať do rozpočtu dlh, o ktorom vieme, že vznikne. Ďakujem.
Adamčík, Eduard, poslanec NR SR (2017-10-11):
Pán predsedajúci, keďže sme odhlasovali body zo spoločnej správy a hlasovali sme aj o podanom pozmeňujúcom návrhu, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Sulík, Richard, predseda NR SR (2010-12-07):
Ďakujem pekne. S faktickou poznámkou bude reagovať pán poslanec Poliačik.
Grendel, Gábor, podpredseda NR SR (2023-03-16):
S reakciou na faktickú poznámku pán poslanec Kyselica.
Sulanová, Magdaléna, poslankyňa NR SR (2021-12-07):
Ďakujem pekne. Pán kolega Šudík, nalejme si teda čistého vína. Primárny cieľ návrhu tohoto zákona je, aby sa zvýšila očkovanosť predovšetkým seniorov. Tak nerozprávajme tu o pomoci dôchodcom a podobne. Či on dostane 300 alebo 500 eur jednorazovo, vy si myslíte, že takému dôchodcovi, čo má 300-400-eurový dôchodok, že mu to pomôže? To je skutočne kvapka v mori, to je smiešne. Je to jediné, čo na tom je, že tí, ktorí sa už dali zaočkovať a mnohí z nich riskujú, pretože majú veľké zdravotné problémy z toho, tak tí dostanú malilinké odškodné, či teraz už iba 300 eur. Ja chcem varovať dôchodcov, aby si dobre rozmysleli, či za nejakých 300 eur, ktoré minú na dva-tri nákupy v potravinách, či riskujú svoje zdravie. Uvedomme si jednu vec, máme skúsenosti s očkovaním už od 2. svetovej vojny. To bola obrna, hepatitída, tuberkulóza a tak ďalej a tak ďalej. A máme s tým dobré skúsenosti. Ja s tým absolútne súhlasím. Ale o čo je iná teraz vakcína? Teraz vakcína vyžaduje rúška, vzdialenosti, platí sa za to, aby sa očkovalo. To predtým nikdy nebolo. Jednoducho sme sa zaočkovali a boli, ďalej neboli nikdy, teda nie nikdy, boli úplne ojedinelé vedľajšie účinky. Teraz tých vedľajších účinkov je neporovnateľne viacej. Takže treba si to rozmyslieť. Jedná sa iba o to, že pán Matovič sa riadi „podľa seba súdim teba“ a myslí si, že na pouhých 300 eur naláka dôchodcov... (Prerušenie vystúpenia časomerom.)
A. Korba, poslanec: (2009-04-29):
Ďalší v rozprave vystúpil pán poslanec Miklós a podal 11 pozmeňujúcich návrhov. Pýtam sa pána poslanca: Môžeme hlasovať spoločne o bodoch, pán poslanec Miklós?
Dvořák, Oskar, poslanec NR SR (2024-01-16):
Ďakujem veľmi pekne za slovo. No ja sa dotknem tiež toho, toho začiatku pána poslanca, ako rozprával o tých mediálnych vyjadreniach súčasnej vládnej koalície, no a to sú, to je jediná diskusia, ani nie diskusia, jediné monológy, ktoré my máme možnosť vnímať alebo sondy mentálne vládnej koalície, pretože tu žiadna diskusia neprebieha. A ja teda, keď tu niečo prebehne alebo niečo v médiách, tak ja sa tak zbieram a sledujem teda, ako vy postupujete v tom mentálnom uvažovaní o skrátenom legislatívnom konaní a ja som to tu už spomínal. Tu stál poslanec Erik Tomáš v decembri a hovoril o tom, ako skrátené legislatívne konanie, čo to je za inštitút, však ľudia chcú výsledky, nás tu nezaujíma nejaké skrátené legislatívne konanie. Potom ja som teda sledoval vyjadrenia aj mediálne pána ministra Suska, ktorý rozprával o niečom, že takom, že vlastne je to prediskutované v ministerskom kolégiu, že čo sa my vlastne sťažujeme. Potom prišiel teda pán predseda Národnej rady Pellegrini, ktorý teda hovoril, že v médiách, že však tu diskusia prebieha už dostatočne dlho v parlamente, tak čo sa sťažujeme na nejaké medzirezortné pripomienkové konanie. Teda potom bola následne otočka veľmi rýchla, kde povedal, že keď to asi teda predkladá vládna koalícia, tak asi s tým súhlasí a diskusiu netreba. No a teda opäť sa tu dozvedáme zase z médií a z Instagramu predsedu parlamentu, že tento zákon vlastne je nekompletný a že si máme teda počkať na to, ako oni ho upravia, že tie chyby odstránia a máme si počkať medzi prvým a druhým čítaním, no a vo mne to vyvoláva otázky, že tak na čo tu vôbec rokujeme o niečom takomto, keď ten zákon je neúplný, keď teda rokujeme o niečom, čo bude zmenené a zároveň vy aj svojimi vyjadreniami dokazujete a asi si to neuvedomujete, neviete to povedať nahlas, že presne preto sa nemá obchádzať ten štandardný legislatívny proces, aby takáto diskusia prebehla a aby sme tu nekamuflovali ten štandardný proces. Ďakujem. (Potlesk.)
Šimkovičová, Martina, ministerka kultúry SR (2024-01-25):
Ďakujem, pán kolega, za otázku. Všetky tri zákony sú pre nás absolútne prioritné. V akom poradí? Chceli by sme v takom poradí, v akom som ich čítala, a už len čakáme, kedy môžeme začať rokovať o týchto zákonoch. Ďakujem.
Hrnko, Anton, poslanec NR SR (2016-09-20):
Ďakujem, pán predsedajúci. Za chvíľu, za niekoľko, za dva mesiace cca budeme mať 27 rokov odvtedy, keď Janko Budaj vyšiel na tribúnu a začal žehnať s komunizmom a myslím si, že za tých 27 rokov si už každý napísal svoju históriu. A pán poslanec, úprimne sa čudujem, že vy tu ešte vyťahujete, vy s vaším vekom, veci ako komunistickí prokurátori a podobné témy. Pán poslanec, vy ako právnik, myslíte si, že títo ľudia nevedia, ako sa dostávali právnici na školu? Vy si myslíte, že ľudia nevedia, že museli ste mať nejakého komunistu, ktorý vás tam postrčil? Vy si to myslíte, že títo ľudia to zabudli? Vy máte pocit, vy ste posledný v tejto sále, ktorý môže niečo rozprávať na nejakých komunistov prokurátorov, lebo vy ste tiež komunistický právnik. Nehnevajte sa.
Mikloško, Jozef, poslanec NR SR (2013-12-03):
Vážení kolegovia, vážená pani podpredsedníčka, pán Kuffa poslanec sa vypracoval. Iba tento výstup sa mi zdal taký troška bolestínsky a taký troška smutný, aby som tak povedal. Myslím, že za to, že sme tu, našou základnou zásadou by malo byť povedať pravdu a nebáť sa a ísť do toho. Samozrejme, nikoho neurážať, neponižovať, ale pomenovať veci tak, ako sa nám javia. A potom aj tí druhí prepáčia, keď vidia, že ide o vec a nejde o nejaké politikárčenie alebo niečo také. Ja som napríklad na facebooku alebo na blogoch a tam človek nerád neraz dostáva riadnu nakladačku. Neubudne zo mňa, nič sa vlastne nestane. Som vďačný slobode aj demokracii, aj novým technológiám, že toto umožňuje, že môžme takto šíriť dobré myšlienky po svete. A ľudia to zbadajú. Poslanec nemôže byť žiadne tintítko, ktoré brečí nad tým, že občas je centrom útokov, aj keď nie vždy spravodlivých. Keď ľudia pochopia, že ide o ich veci, že keď vám dajú dobrú tému, tak vy ju tu otvoríte v záujme ľudí, to je veľké privilégium. A za to som vďačný, že som poslanec. Ďakujem.
Pčolinský, Peter, podpredseda NR SR (2023-02-02):
Ďakujem pekne. Vyhlasujem všeobecnú rozpravu za skončenú. Pani navrhovateľka, nech sa páči, záverečné slovo.
Poliačik, Martin, poslanec NR SR (2012-12-12):
Pán kolega, pekne ste to prečítali, gratulujem aj človeku, ktorý to písal, ale myslím si, že čo sa týka, čo sa týka podpory športu, tak treba najprv sa naozaj pozrieť na to, že kde sú systémovo chyby vo financovaní športu na Slovensku. A ja si myslím, že do momentu, kým sa nám naozaj nepodarí dôsledne oddeľovať vrcholový šport a rekreačný šport, tak sa nepohneme ďalej. Lebo máme kluby na Slovensku, ktoré viac ako päťdesiat percent svojich prostriedkov míňajú na zaplatenie vlastných funkcionárov, a ktorí namiesto toho, aby sa reálne venovali práci s deťmi a s mládežou, tak vrážajú peniaze na to, že dvaja alebo traja squashoví hráči idú na majstrovstvá Európy alebo sveta, kde jeden skončí predposledný a druhý si v druhom zápase vytkne členok a ani nedokončí turnaj. Takže ja verím, že, že máte úprimnú snahu so športom niečo robiť, ale namiesto toho, aby sme financovali pokútnymi spôsobmi hotely so širokými chodbami, by bolo lepšie naozaj sa venovať rozdeleniu peňazí na dve skupiny, vrcholových športovcov nechať v prvom rade zháňať si na svoje výkony peniaze tak, ako všade vo svete, to znamená, cez sponzorov. Koniec koncov je to ich práca, z ktorej oni celkom dobre, mnohí, zarábajú. A peniaze, ktoré majú ísť do športu, venovať napríklad cez voľnočasové poukazy, ktoré sme navrhovali vo vláde Ivety Radičovej, do systematickej práce s deťmi. Namiesto toho vláda Roberta Fica ešte aj v centrách voľného času, kde boli nejaké športové aktivity, významným spôsobom okresáva peniaze, ktoré do nich idú, a necháva ich krachovať. Tak toľko k vašej snahe o zlepšenie v športe a voľnočasových aktivitách.
Kuffa, Štefan, poslanec NR SR (2013-09-20):
Ďakujem za slovo, pani podpredsedníčka. Vážený pán predkladateľ, vážený pán spravodajca, milé kolegyne, kolegovia, dovoľte mi povedať niekoľko slov k predkladanému návrhu zákona. Možno to súvisí aj s tým logom, ktoré mám tuná. Mám prvýkrát tuná toto tričko. Patrím k bojovníkom za život. A poviem, aj na včerajšie hlasovanie možno sa ma nejako budete pýtať do budúcna, ako som hlasoval pri včerajšom odvolávaní vlády. Bol som jediný z tohto pléna, ktorý sa zdržal pri hlasovania. A môj dôvod bol ten, aby som dnes mohol mať toto tričko a bojovať za život. Ja si neželám, aby v tomto pléne, prepáčte mi to, pani predsedajúca,... (Prerušenie vystúpenia predsedajúcou.)
Gašpar, Tibor, poslanec NR SR (2024-02-08):
Hlasujeme o bode 67 pozmeňujúceho návrhu poslanca Galka.
Tomanová, Viera, poslankyňa NR SR (2012-05-09):
Ďakujem veľmi pekne. Pani Nicholsonová, hovorili ste o Rómoch, ale okrem sčítania ľudí nikde štatistiky o Rómoch prakticky neexistujú. Existujú nejaké štúdie, ale zo strany vášho rezortu, kde ste pracovali a kde ste boli vo vedúcej pozícii, ste nemali ani právo zaujímať sa o Rómov a riešiť osobitne Rómov. Rómovia sú takí istí občania Slovenskej republiky ako hocikto druhý. Je pravdou, že sú národnosťou a že vlastne tento problém je možné riešiť aj iným spôsobom, ale ja sa skúsim len vyjadriť k niektorým veciam. E-pay karty, absolútne zbytočný projekt, neefektívny, neriešiaci zamestnanosť, nemožnosť financovania z jeho, jeho financovania z, a nebudem hovoriť o ďalších, iba tých, ktoré sa dotýkali Rómov. Súhlasím s pánom Hlinom, o čom tu hovoril, a to neboli len tieto peniaze na terénnych pracovníkov, ktorých nikto nezamestnáva. Skúste mi povedať, koľko ľudí v rámci terénnej práce ste zamestnali z tejto skupiny? A všetky peniaze, mám hovoriť o tom, že ste pripravili ďalší projekt o terénnych pracovníkov a plus asistentov? Že spolu bude náklad na jeden takýto pár, vyškolenie, 17 tisíc eur? Viete, mohla by som hovoriť aj o pomoci v hmotnej núdzi, o zákone, ktorý ste pripravili, ktorý nemohol ísť ani von, a to z toho dôvodu, že ste porušovali Ústavu Slovenskej republiky. Ale v prvom rade im bolo treba dať prácu. Nedali ste im prácu, neboli ste schopní dotiahnuť ani projekt národné stratégie, teda Lokálna stratégia komplexného prístupu, ktorý bol rozbehnutý. Doteraz nie je doriešený. Nedoriešili ste projekty po desať miliónov eur do troch regiónov, skôr ste ho iba zoškandalizovali. Na aktívnu politiku trhu práce, aby ste im mohli možno vytvoriť nejaké pracovné príležitosti. (Prerušenie vystúpenia časomerom.)
Glváč, Martin, podpredseda NR SR (2017-09-11):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Jeden poslanec. Ukončujem možnosť prihlásiť sa. Nech sa páči, pán poslanec Rajtár.
Sulík, Richard, predseda NR SR (2010-07-08):
Pýtam sa, či každý poslanec využil svoje právo hlasovať. Vyhlasujem tajné hlasovanie za skončené. Prosím overovateľov, aby spočítali hlasy a vyhotovili zápisnicu o výsledku tajného hlasovania. Vyhlasujem prestávku do 17. hodiny. (Spracúvanie výsledkov tajného hlasovania.) (Prestávka.)
Majorová, Garstková, Jana, poslankyňa NR SR (2023-06-28):
Pán predseda, dajte, prosím, hlasovať o pozmeňujúcom a doplňujúcom návrhu pána poslanca Bašku.
Grendel, Gábor, podpredseda NR SR (2020-09-24):
Ďalší v rozprave vystúpi pán poslanec Mazurek.
P. Paška, predseda NR SR: (2009-06-19):
(Hlasovanie.) 143 prítomných, 142 za, 1 sa zdržal. Tieto body sme schválili.
Jarjabek, Dušan, poslanec NR SR (2011-09-14):
Pán kolega, pán poslanec, strašne ťažké je byť vtipný o štvrť na päť ráno, fakt. Môžete sa pokúšať, o čo chcete, jednoducho to nejde. Ja som celkom nerozumel, čo ste tým vaším prejavom chceli povedať, či to mala byť oslavná óda, či vlastne čo to bolo? Uvedomil som si, že nepriamo ste priznali, že za vlády Ivety Radičovej sa kradne, aj keď málo, to je pre mňa veľký posun v tom všetkom, čo tu zaznelo. No a vy ste všeličo pospomínali, ten váš prejav by sa dal nazvať asi „Od Radičovej smerom k Churchillovi“. Inak naozaj bolo tam toho veľmi veľa. No a aby som vás parafrázoval na záver, pán poslanec, zachraňujete štát, ale ľudia vám mrú, to si uvedomte! Ďakujem za pozornosť. (Potlesk.)
Grendel, Gábor, podpredseda NR SR (2022-05-20):
Do rozpravy sa hlási... (Reakcia navrhovateľa: „ Potom, mimo rozpravy .“) Mimo rozpravy, záverečné slovo, a do rozpravy sa hlási pán predseda vlády.
D. Gabániová, poslankyňa: (2010-02-03):
Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh  spĺňa  z  formálnoprávnej stránky všetky náležitosti uvedené v § 67 a § 68 zákona  Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Návrh zákona je v súlade s Ústavou Slovenskej republiky, inými zákonmi a medzinárodnými zmluvami, ktorými je Slovenská republika viazaná. Predložený návrh nemá dopad na verejné financie a nebude mať vplyv na zamestnanosť. Súčasťou návrhu zákona je doložka zlučiteľnosti s právom Európskych spoločenstiev a s právom Európskej únie. Vládny návrh zákona novelizuje okrem zákona č. 355/2007 Z. z. o ochrane a podpore a rozvoji verejného zdravia aj zákon č. 576/2004 Z. z. o zdravotnej starostlivosti v čl. II a zákon č. 124/2006 Z. z. o bezpečnosti a ochrane zdravia pri práci v čl. III. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1438 zo 14. januára 2010 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a bývanie a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 31 dní odo dňa pridelenia. Pani predsedajúca, prosím, otvorte rozpravu.
Grendel, Gábor, podpredseda NR SR (2021-02-24):
Prezentujme sa a hlasujme. (Hlasovanie.) Prítomných 112 poslancov, za 75, proti 16, zdržalo sa 20 poslancov, nehlasoval 1. Konštatujem, že sme schválili vládny návrh novely zákona o diaľničnej známke. Tak to bolo jediné hlasovanie na dnešné hlasovanie a budeme pokračovať v rozprave s tým (reakcie z pléna), že, samozrejme, uvidíme. Písomne je prihlásených osem poslancov plus dvaja poslanci sú prihlásení za poslanecké kluby, takže predpokladám, že hlasovať budeme až zajtra o jedenástej hodine. A teraz v rozprave k návrhu vlády Slovenskej republiky na vyslovenie súhlasu Národnej rady Slovenskej republiky s opakovaným predĺžením núdzového stavu vyhláseného z dôvodu ohrozenia života a zdravia osôb v príčinnej súvislosti so vznikom pandémie, tlač 430... (Ruch v sále. Zaznievanie gongu.) 	Kolegyne, kolegovia, poprosím vás, aby ste sa utíšili a ak chcete diskutovať, diskutujte mimo rokovacej sály, pretože v rozprave teraz vystúpi poverená členka poslaneckého klubu OĽANO pani poslankyňa Monika Kavecká.
Grendel, Gábor, podpredseda NR SR (2021-12-07):
Pán poslanec Ľuboš Krajčír.
P. Paška, predseda NR SR: (2006-10-24):
Pán poslanec Galbavý s faktickou poznámkou.
Laššáková, Jana, podpredsedníčka NR SR (2014-09-12):
Prezentujme sa a hlasujeme. (Hlasovanie.) Prítomných 80 poslancov, za návrh hlasovalo 80 poslancov. Rozhodli sme o skrátení lehoty. Nech sa páči, pán poslanec.
D. Jarjabek, poslanec: (2009-06-23):
V podstate som veľmi rád, že na výbore pre kultúru a médiá nikto z poslancov či opozície alebo koalície tento návrh zákona, resp. túto novelizáciu zákona o divadelnej činnosti po obsahovej stránke nespochybnil. Všetky tie veci, o ktorých sme hovorili pri prvom čítaní, kde boli isté legislatívne chyby a legislatívne nedostatky, sa nám aj za pomoci legislatívy Národnej rady, ktorej veľmi pekne ďakujem, podarilo odstrániť. Ten zákon má takú podobu, akú ju má. Obsahovo sa nezmenil. Po obsahovej stránke všetko ostalo tak, ako sme si to povedali na začiatku pri prvom čítaní. A všetky argumenty Legislatívnej rady vlády a ctených legislatívcov v Národnej rade sme sa snažili do toho návrhu zákona zakomponovať. Čiže ďakujem pekne ešte raz. Z mojej strany toľko. Eventuálne v diskusii vystúpim na nejaké otázky s odpoveďami. Ďakujem za pozornosť.
P. Hrušovský, predseda NR SR: (2005-03-17):
Ešte pred začatím rokovania o prerušenom rokovaní zákona o navrátení niektorého cirkevného majetku cirkvám a náboženským spoločnostiam vás chcem informovať, že o ospravedlnenie svojej neúčasti na dnešnom rokovacom dni požiadali poslanci Danko, Drgonec, Karlin. Na zahraničnej pracovnej ceste sú poslanci Mikuš, Paška, Brocka, Devínsky, na pracovnej ceste v Košiciach pán poslanec Abelovský a pán poslanec Ivanko. Poprosím teraz pána poslanca Mikloška, aby vystúpil. Ešte predtým, páni poslanci, vás chcem informovať, že budeme pokračovať v rokovaní Národnej rady programom tak, ako je schválený. Odporúčam, aby sme teraz rokovali o bode programu, ktorého predkladateľom je pán poslanec Muránsky, po ktorom by mal nasledovať zákon vrátený pánom prezidentom, ktorý sa dotýka tej istej problematiky. Keďže hlasovanie o teraz prerokúvanom zákone môže definitívne rozhodnúť aj o ďalšom pokračovaní rokovať o zákone vrátenom pánom prezidentom, odporúčam, aby sme o ňom rokovali až po hlasovaní, ktoré rozhodne o tom, či vôbec má význam o tom zákone rokovať. Potom by sme pokračovali návrhom poslanca Františka Mikloška na vydanie zákona o navrátení majetku štátu do vlastníctva Matice, potom neprerokovanými prvými čítaniami návrhov zákonov, ktorých predkladateľom je pán poslanec Šulaj a pán poslanec Jarjabek a pokračovali v rokovaní programom tak, ako je schválený. Pán poslanec Mikloško, nech sa páči. (Pokračovanie v rokovaní o návrhu skupiny poslancov Národnej rady Slovenskej republiky na vydanie zákona o navrátení vlastníctva k nehnuteľným veciam cirkvám a náboženským spoločnostiam a prechode vlastníctva k niektorým nehnuteľnostiam , tlač 1011.)
Bugár, Béla, podpredseda NR SR (2018-05-10):
Na vystúpenie pani poslankyne s faktickými poznámkami dvaja. Končím možnosť sa prihlásiť. Pán poslanec Mizík, nech sa páči.
Hrnčiar, Andrej, podpredseda NR SR (2017-03-21):
Takže vyhlasujem všeobecnú rozpravu za skončenú. Pýtam sa... (Reakcia z pléna.) Sa vyjadriť? Nech sa páči.
Jurinová, Erika, podpredsedníčka NR SR (2014-09-09):
Na vaše vystúpenie chce reagovať jeden, dvaja páni poslanci. Traja? Uzatváram možnosť prihlásiť sa s faktickou poznámkou. Nech sa páči, pán poslanec Jasaň.
Frešo, Pavol, poslanec NR SR (2015-05-19):
Ďakujem veľmi pekne za slovo, pán predsedajúci. Ďakujem za všetky tie poznámky. Tak najprv taká technická záležitosť ohľadne toho, kto kontroluje župy a vôbec samosprávu. Tak každý rok, kolegovia, pán kolega Hraško, pán kolega Abrhan, bez nálezu, môžete si to prezrieť roky dozadu, s týmto nie je problém, lebo to robiť vieme. To znamená, vieme robiť tak, aby nám NKÚ nemuselo nič vytknúť. To ďalšie, čo chcem povedať, je podľa mňa asi najdôležitejšie aj z toho, čo povedal pán kolega Poliačik. Ten náš rozdiel sa skutočne, Martin, týka toho, že sa pozeráme na to tak, ako to vyzerá roky ďalej. Nie, či tu pán kolega Martvoň sa ma zastane, alebo nie. Nie podľa svojho momentálneho pocitu a nie podľa toho, že či tá alebo oná, alebo to, alebo ono gesto teraz zaznie. Veď naozaj vyberáme niekoho na dlhodobú, dlhodobé riadenie inštitúcie, ktorá kontroluje aj samosprávu, regionálnu správu, aj centrálne inštitúcie, skrátka a dobre, tie kritériá, ktoré som vymenoval, považujem za veľmi podstatné. A stále ako keby nebolo tomu rozumieť, že sú dôležitejšie, ako nejaký politický handel. Dokonca si myslím, že sú tak dôležité, že sa to bude mimoriadne ťažko, mimoriadne ťažko odmietať. To už neviem viackrát zopakovať. Ja som presvedčený, že tá voľba by bola správna. K veku, to už je, skutočne je trochu trápne, lebo predsa len KDH samotné, keď navrhovalo 69-ročného Milana Kňažka na post primátora, tak si myslím, že by nemalo mať problém ani so 69-ročným pánom Mitríkom. A k tomu, čo si, Eugen, hovoril, že schvaľovalo aj, samozrejme, štátneho tajomníka, aj šéfa SIS, ale o dôvere k štátnemu tajomníkovi a šéfovi SIS, to je zasa niekoľko tried rozdiel. Proste je to post, ktorý musí byť totálne dôveryhodný pre všetkých ministrov, šéf SIS. A ja len o jednu vec prosím, fakt sa na to pozrite tak, ak Karola zvolia, tak Karol bude dobrým šéfom NKÚ. Nič viac, nič menej.
Gaborčáková, Soňa, poslankyňa NR SR (2019-02-12):
Dobrý deň, ďakujem za slovo. Vážená pani predsedajúca, vážené pani poslankyne, páni poslanci, v súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 1272. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby sa predmetný návrh zákona prerokoval 22. marca 2019 a v gestorskom výbore 25. marca 2019. Prosím, pani predsedajúca, otvorte všeobecnú rozpravu.
Jurinová, Erika, podpredsedníčka NR SR (2015-09-25):
Ďakujem, pán spravodajca. Otváram všeobecnú rozpravu. Nedostala som žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem teda rozpravu za skončenú. Pýtam sa, pán navrhovateľ, či chcete sa vyjadriť? Pán spravodajca? Rovnako, nechcú sa vyjadriť. Prerušujem rokovanie o tomto bode programu. A ešte budeme pokračovať prvým čítaním návrhu poslancov Národnej rady Slovenskej republiky Igora Chomu a Richarda Rašiho na vydanie zákona o miestnom poplatku na rozvoj a o zmene a doplnení niektorých zákonov . Návrh zákona má tlač 1686. Návrh na jeho pridelení na prerokovanie výborom je v rozhodnutí č. 1746. Nech sa páči, pán poslanec, uveďte návrh zákona.
Žiga, Peter, podpredseda NR SR (2024-09-26):
Prosím, prezentujme sa a hlasujme. (Hlasovanie.) 131 prítomných, 79 za, 52 proti. Konštatujem, že Národná rada sa uzniesla, že tento návrh zákona prerokuje v druhom čítaní . Teraz pristúpime k hlasovaniu o pridelení návrhu výborom, ako aj o určení gestorského výboru, ako aj lehoty na jeho prerokovanie. Nech sa páči, pán spravodajca.
Ďuriš Nicholsonová, Lucia, podpredsedníčka NR SR (2019-04-02):
Ďakujeme za odôvodnenie, pán minister. Teraz poprosím pána poslanca Krajkoviča, ktorý bude spravodajcovať tento bod, z výboru pre pôdohospodárstvo a životné prostredie. Nech sa páči.
Shahzad, Silvia, poslankyňa NR SR (2019-02-07):
Vážený pán predseda, v rozprave vystúpili tri panie poslankyne. Dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Tomanová, Viera, poslankyňa NR SR (2014-11-10):
Ďakujem veľmi pekne. Pani kolegyňa, pani poslankyňa, je mi nesmierne ľúto, že práve vy ste sa znížili na obdobnú úroveň, ako sme tu mali možnosť. A bolo tu opakovane prezentované video s raperom Egom, ktorého ja síce vôbec nepoznám, ale pre mňa sú absolútne neprijateľné. A dištancujem sa totálne od vyjadrení takého človeka a som presvedčená, že v SMER-e je množstvo múdrych ľudí, ktorí by takúto pozíciu zvládli bravúrne, a ešte vo vzťahu k deťom takýmto spôsobom! Ale vy tým, že ste povedali, že sú tu potomkovia bírešov, a musím vás upozorniť a vy to veľmi dobre viete, lebo ste natoľko vzdelaná, že z tých potomkov bírešov je v Slovenskej republike a bolo v Slovenskej republike veľa múdrych ľudí, vedcov a veľa ľudí, ktorí tu urobili obrovský kus práce a záslužnej práce. Ak treba, môžem ich aj menovať. Ale je mi veľmi ľúto, že ste to urobili práve vy. A bolo by možno dobré ospravedlniť sa tým potomkom bírešov. Aj keď nepatrím k potomkom bírešov, ale na druhej strane si myslím, že je úplne jedno, z akej rodiny kto vyšiel, je dôležité prezentovanie jeho života, jeho múdrosti, jeho vedomosti. Ďakujem (Potlesk.).
P. Hrušovský, predseda NR SR: (2004-03-11):
Teraz prosím pani poslankyňu Laššákovú, ktorú poveril gestorský výbor, ústavnoprávny výbor, aby informovala Národnú radu o stanovisku k prerokúvanej informácii pána podpredsedu vlády a ministra spravodlivosti. (Ruch v sále.) Pán poslanec Tóth, poprosím vás. Nech sa páči, pani kolegyňa.
A. Slafkovský, poslanec: (2009-09-10):
Keby revízny lekár toto reálne vedel skontrolovať, možnosť uložiť pokuty, zosobniť, ja si myslím, že môže byť užitočná aj takáto cesta prísnej kontroly, ale musí to byť od ľudí, od ktorých to človek uzná, že to tak je. Nemôže prísť na oddelenie pediatrie ma kontrolovať človek, ktorý v živote nevidel choré dieťa, ale zasa naopak, pediater, aby robil kontrolu na chirurgickom odbore. To sa nám bežne v praxi stáva. A potom sú tam len tí takzvaní, ako my hovoríme, že sú to „ciferšpióni“, a nie revízni lekári, ktorí pri dobrej revíznej a kontrolnej činnosti by prispeli k tomu, že celková úroveň zdravotníctva pôjde hore, aj náklady na jednej strane pôjdu dole. No a to, čo navrhujeme my, je len jeden z krokov ako dostať ďalšie prostriedky do zdravotníctva. Jasné, že cesta k pripoisteniu je ďalšia metóda, ale bez revízneho systému škoda dolievať peniaze.
Martvoň, Anton, poslanec NR SR (2015-07-03):
Ďakujem pekne. Pán poslanec Novotný, ja mám taký pocit, keďže som spravodajcoval Váhostav vtedy, tú mimoriadnu schôdzu, že vy ste oprášili svoje vystúpenie k Váhostavu, zasa ste nám tu zopakovali to, čo ste predtým hovorili hodinu. Na jednej strane nám tu hovoríte teraz pri správe generálneho prokurátora, že vláda sa nesmierne rýchlo ponáhľala so schválením novely Obchodného zákonníka, predtým ste nám vykrikovali, že nič nerobíme. No, vláda Slovenskej republiky jednoducho vyriešila ten daný problém, promptne konala a vám to zasa vadí. Tu hovoríte alebo spomínali ste, že kto preberie zodpovednosť za Váhostav. No však tú zodpovednosť za ten Váhostav ako taký má hlavne vláda Ivety Radičovej a pán Figeľ, váš bývalý koaličný partner, ktorý podpisoval s Váhostavom tie veci. Čiže jednoducho zasa nevracajte sa krok späť pri tom, čo tu je už všetkým jasné. No a, pán poslanec Novotný, no neviem, ja už som mal pocit pri tom vašom vystúpení, že o chvíľku začnete pri správe generálneho prokurátora riešiť už aj únosy obyvateľov Zeme mimozemšťanmi, ale, chvalabohu, sa to tak nestalo.
Pellegrini, Peter, predseda NR SR (2015-09-23):
Ďakujem pekne. Vyhlasujem rozpravu za skončenú. Pýtam sa pána navrhovateľa, či chce zaujať stanovisko. Nie je tomu tak. Pán spravodajca? Ani vy. Takže pristúpime k hlasovaniu. Poprosím vás, pán poslanec Panáček, aby ste uviedli hlasovanie najprv o bodoch zo spoločnej správy. Nech sa páči. [Hlasovanie o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a o zmene a doplnení niektorých zákonov , tlač 1578.]
B. Bugár, podpredseda NR SR: (2002-05-21):
R. Vavrík, poslanec: Chcel by som reagovať na predrečníkov, ktorí reagovali na moje vystúpenie vo faktickej poznámke. Pán kolega Hofbauer, povedali ste, že hlavné mesto, primátor a ďalší členovia vedenia sa zbavujú zodpovednosti. Musím tu verejne vyhlásiť, že to nie je pravda a kategoricky odmietam vaše tvrdenie, práve v Národnej rade poslanci, ktorí zastupujú tie politické strany, ktoré dnes vedú mesto, presadili aj v štátnom rozpočte, že práve rozdiely medzi štátnou a verejnou službou boli dofinancované prostredníctvom štátneho rozpočtu, takže nie je zbavovanie sa nevýhodných a nejakých prípadných nelukratívnych záležitostí. Štátny rozpočet na tento rok počíta s dofinancovaním miezd bratislavským hasičom na štandard celoštátnych hasičov v štátnej službe a hlavné mesto sa nezbavuje, ale sústavne vyzýval Národnú radu, a požadovalo aj na tejto pôde, aby hasiči ostali pod samosprávou. Pripomeniem existujúce uznesenie mestského zastupiteľstva, kde 80% poslancov z osemdesiatich podporilo tento názor, že hasiči patria komunálu, je to bežné a štandardné v iných európskych metropolách a toto je platné uznesenie. Je iná vec, že dnes vláda predkladá iný návrh, vysvetlilo sa, z akých dôvodov. Vaše tvrdenie odmietam. Pani kolegyňa Podhradská, vaše nemôžem celkom odmietnuť, lebo pamätám sa, ako ste vystúpili, práve keď sa oba zákony, či už zákon o ochrane pred požiarmi alebo zákon o záchrannom hasičskom zbore prerokúval na tejto pôde, a pamätám si aj váš pozmeňujúci návrh, v ktorom ste upozornili na tento problém. My sme ho riešili pozmeňovákom k štátnemu rozpočtu, mesto na to peniaze dostalo. (Zaznel zvuk časomiery.) Čas mi uplynul, ale sčasti ste teda mali pravdu.
Bugár, Béla, podpredseda NR SR (2017-02-02):
Ak je súhlas poslancov, samozrejme, môžeme to urobiť naraz, ale musí byť súhlas všetkých. (Súhlasná reakcia pléna.) Áno? (Súhlasná reakcia pléna.) Nech sa páči, samozrejme. (Reakcia z pléna.) Pán kolega, vaša písomná vždy platí. (Smiech v sále.) Nech sa páči.
Viskupič, Jozef, poslanec NR SR (2014-11-10):
Rozumiem volaniu po dôslednosti, pretože aj už z mnohých interpretácií najnovších dejín Slovenska sa hovorí, taká tá metaforická, metaforický obraz toho, že sme sa stali ako keby krajinou v hrubých čiarach. Čo tie hrubé čiary znamenajú? Že čo sme si, to sme si, nech to bolo akokoľvek predtým, nejakým spôsobom život ide ďalej a musíme sa podporiť a podobne. Nie. Potom sa nám stávajú, ak nebudeme niekedy dôslední, a ja nebudem hovoriť a vôbec mi nie je sympatický príklad Rumunska, ale sú príklady v histórii, kedy sa, reálne vysporiadanie s časťou historického je dnes napríklad, z dobrých príkladov je Nemecko po 2. svetovej vojne, kedy ekonomický zázrak aj celá implementácia do spoločnosti mnohých prvkov bola zvládnutá veľmi dobre. A tento proces nás čaká, pretože aj 25 rokov po revolúcii je potreba niektoré veci dotiahnuť do konca. A na prvom mieste z týchto vecí, ktoré treba dotiahnuť do konca, je často skloňovaný na tejto schôdzi boj proti korupcii. Pretože keďže sme neboli dôslední, tak tí, čo sa možno v ´89. reálne triasli pol roka, rok, si po roku uvedomili, že nič sa nestalo a sme najlepšie zorganizovaní, a ovládli našu krajinu.
J. Pataky, poslanec: (2003-09-10):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 29. júla 2003 č. 305 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre sociálne veci a bývanie a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v lehote do 10. októbra 2003 a v gestorskom výbore do 17. októbra 2003. Prosím, pán predsedajúci, aby ste otvorili rozpravu k tomuto návrhu.
Glváč, Martin, podpredseda NR SR (2016-10-20):
Ďakujem za záverečné slovo. Pán spravodajca, a súčasne vás žiadam, aby ste oznámili termín hlasovania o tomto návrhu zákona.
Beblavý, Miroslav, poslanec NR SR (2014-01-31):
Ďakujem veľmi pekne. Naozaj debata, ktorá mala pomerne veľkú mieru aj politickej, ale aj obsahovej racionality, ja môžem len privítať všetky tie faktické poznámky, či pani poslankyňa Mezenská, či pán poslanec Kadúc, či pán poslanec Zajac hovorili nielen k veci, ale aj veľmi rozumne, takže ja môžem len poďakovať. Ak môžem na tom postaviť, ja som vnímal slová pani podpredsedníčky Laššákovej, ktorá, ak sa nemýlim, je zároveň aj predsedníčkou poslaneckého klubu strany SMER – sociálna demokracia, ako takúto formu záruky, ale preto som aj požiadal pána ministra, lebo jedna vec je vôľa poslancov vládnej strany, ktorá je, samozrejme, kľúčová, ale druhá vec je aj vôľa predkladateľa, ktorý by mal slúžiť ako naozaj takýto základ na spoločný návrh. Takže, ale zase vám musím povedať, že ak teda po pani podpredsedníčke Laššákovej aj pán minister túto vôľu vyjadrí a vyjadrí ju jasne a konkrétne, ja by som povedal, že v tomto prípade naozaj, myslím si, je čas na určitú vzájomnú veľkorysosť. Pre mňa je naozaj kľúčové, aby aj bolo jasne povedané, že sa to takto spraví, a aby bol naozaj priestor na vylepšenie toho návrhu, lebo sú chvíle, keď, povedal by som, je politická vôľa veci meniť, naozaj možno aj proti tým záujmovým skupinám, ktoré spomínal pán kolega Zajac, ktoré sú čiastočne zastúpené aj dneska v politických stranách, v exekutíve, ako upozornil pán poslanec Hlina, a keď je taká vôľa, treba ju využiť. A vtedy, ja sa priznám, že mňa menej trápi, že či v televíznych novinách bude, že dnes prešiel vynikajúci vládny návrh, ja sa budem tešiť z toho, že prešiel. Ďakujem.
Šeliga, Juraj, podpredseda NR SR (2020-07-10):
Ďakujem pekne. Keďže to boli všetci aj písomne, aj ústne prihlásení v rozprave k tomuto bodu, vyhlasujem rozpravu za skončenú a pýtam sa, či k rozprave chce zaujať stanovisko navrhovateľ. Nech sa páči, máte slovo.
P. Hrušovský, predseda NR SR: (2003-03-04):
Pán poslanec Novotný, máte slovo.
Miškov, Juraj, poslanec NR SR (2015-10-06):
Ďakujem veľmi pekne. Pán poslanec Hlina, je naozaj úsmevné, keď nás práve vy idete poúčať o nepatričnosti marketingu v politike. A ja si naozaj z vášho pôsobenia v politike nepamätám nič okrem vysypania hnoja, piesku, pristavovania tankov alebo zamurovávania vchodov. Ja si naozaj nepamätám, že by ste vy, pán poslanec Hlina, niekedy predstavili víziu toho, ako by malo Slovensko vyzerať o 5, 10, 15 alebo 20 rokov, a taktiež si nespomínam na to, že by ste prišli niekedy s nejakou reformou, zmysluplným a uceleným návrhom sociálneho, zdravotného alebo ekonomického programu. Pán poslanec, členom poslaneckého klubu KDH ste síce krátko, ale žasnem nad tým, ako neskutočne rýchlo ste si dokázali osvojiť mantru svojho klubu, farizejskú mantru svojho klubu, vodu káže, víno pije. A čo sa týka tých Topiek, keď vám tak veľmi na tom záleží, aby ste sa tam objavili, ja sa skúsim za vás prihovoriť.
Zajačik, Vladimír, poslanec NR SR (2021-12-09):
O tomto návrhu zákona budeme hlasovať dnes o 17.00 hod.
Pellegrini, Peter, predseda NR SR (2015-04-15):
Procedurálny návrh, pán poslanec!
Hlinka, Jozef, poslanec NR SR (2022-10-18):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Blahová, Natália, poslankyňa NR SR (2011-03-24):
V uznesení Národná rada Slovenskej republiky podľa čl. 86 písm. d) Ústavy Slovenskej republiky po prerokovaní návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Austráliou o sociálnom zabezpečení A. vyslovuje súhlas so Zmluvou medzi Slovenskou republikou a Austráliou o sociálnom zabezpečení a B. rozhodla, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Pán predseda, prosím, dajte hlasovať.
Jurinová, Erika, poslankyňa NR SR (2016-09-08):
Ďakujem pekne. Pán poslanec Gábor Gál, ja mám pocit, že strácate pamäť azda. Jako vy tunák obhajujete niečo, že koľko ešte budeme mať času na to, aby sme urobili zmeny, pritom viete, že ide o normu, ktorá sa týka celého parlamentu, jej fungovania do budúcnosti, kedy možno aj vy budete v opozícii, možno to nebude tak dlho trvať, a vy sa tvárite, že máme byť spokojní s tým, že od poslania e-mailu 12. do stanovenia termínu 17., možno si to nepamätám presne, ako to bolo povedané, a odovzdania zákona 19. augusta je dostatočný čas na prípravu takto dôležitej normy, podľa ktorej funguje slovenský parlament?! Parlament, Národná rada Slovenskej republiky? Toto hádam nemyslíte vážne?! Veď to nebol ani mesiac na prípravu, ani 2 týždne nemali kolegovia možnosť zoznámiť sa s tým a vy sa čudujete, že sa nechceme k takejto aktivite pripojiť?! Z vás sa naozaj stal smerácky poslanec, nie poslanec MOST-a – HÍD-u, ktorého som si pamätala ešte z predchádzajúceho volebného obdobia. Je mi vás úprimne ľúto. Ďakujem. (Potlesk.)
Glváč, Martin, podpredseda NR SR (2018-10-18):
Ďakujem. Pán poslanec, chcete položiť doplňujúcu otázku? Nie. Pokračujeme odpoveďami členov vlády na otázky poslancov podľa vyžrebovaného poradia. Prvá otázka je od poslankyne Natálie Milanovej; je prítomná; na ministerku kultúry Ľubicu Laššákovú a znie: „Pani ministerka, je už vypracovaná Cost Benefit analýza na systém refundovania zvýšených nákladov spojených s obnovou kultúrnych pamiatok?“ Nech sa páči, pani ministerka.
Glváč, Martin, podpredseda NR SR (2018-10-23):
Trenčiansky a Žilinský kraj. (Povedané so smiechom.)
Grendel, Gábor, podpredseda NR SR (2022-06-16):
S faktickou poznámkou pán podpredseda Blanár.
Laššáková, Jana, podpredsedníčka NR SR (2015-09-25):
Na vystúpenie pani poslankyne s faktickou poznámkou pán poslanec Zajac a hlási sa aj pán poslanec Hlina. Končím možnosť prihlásiť sa s faktickými poznámkami. Nech sa páči, pán poslanec Zajac.
Paška, Pavol, predseda NR SR (2012-11-20):
Poprosím, dámy a páni, skúsme ešte pánom predsedom dať priestor.
Bugár, Béla, podpredseda NR SR (2016-12-07):
Nech sa páči, prezentujme sa a hlasujme. (Hlasovanie.) Prítomných 137 poslancov, za návrh 27, proti 63, zdržalo sa 45 poslancov, 2 nehlasovali. Konštatujem, že návrh nebol schválený. Pani poslankyne, páni poslanci, chcem vás požiadať o odsúhlasenie zmeny programu aj kvôli tomu... (Reakcie z pléna.) Ešte neviete čo, a už ale... (Reakcie z pléna.) Však to je v poriadku, že nie je, ale aspoň dovoľte, aby som prečítal, o čo sa jedná. To znamená, že mali by sme prerokovať návrh súhrnnej výročnej správy za rok 2015. Pán minister Kažimír tu nie je a zajtra doobeda ešte tu bude pán minister, teda podpredseda vlády Pellegrini. Potom by sme, to je tlač 310, potom by sme okamžite po prerokovaní tohto bodu pokračovali so správou verejného ochrancu práv (tlač 293). To znamená, že zajtra doobeda asi by boli len správy, či je s tým všeobecný súhlas. Niekto kričal, že nie. (Reakcie z pléna.) Galko. (Reakcie z pléna.) Takže nech sa páči, prezentujme sa a hlasujme o tomto návrhu. (Hlasovanie.) Prítomných 139, za 81, proti 16, zdržalo sa 42 poslancov. Chcem len fakt povedať, že vzhľadom k tomu, že ešte prebieha, dobre viete, naše predsedníctvo do konca roka, preto sú vynútené niektoré zmeny. A predpokladám, že budúci rok už to bude stabilnejšie, lebo ani nám to nepadne dobre, keď musíme každú chvíľku robiť takéto zmeny. Procedurálny návrh, pán poslanec Osuský, nech sa páči.
D. Jarjabek, poslanec: (2004-10-28):
Chcel by som sa spýtať napriek tomu všetkému, čo ste povedali, napriek tomu všetkému, že ste hovorili, že je to naša spoločná, náš spoločný problém, spomenuli ste parlament, vieme, že je to otázka finančných prostriedkov. Poraďte, akým spôsobom riešiť tento finančný problém? Poslaneckou iniciatívou finančných prostriedkov pre zahraničné vysielanie Slovenského rozhlasu a pre satelitné vysielanie Slovenskej televízie, alebo sa tým budete zaoberať priamo vo vláde? Akékoľvek riešenie v tejto chvíli, si myslím, že pre zahraničných Slovákov je dobré. Hovorím ešte raz, ide o peniaze. Ak poviete, že v parlamente má vzniknúť táto iniciatíva, tak vám dávam slovo, že pri najbližšom prerokúvaní rozpočtu na rok 2005 táto iniciatíva, samozrejme, vznikne. Len by som vás pekne prosil, aby ste to skonkretizovali.
Hrnčiar, Andrej, podpredseda NR SR (2019-04-05):
Pán poslanec Bastrnák, reakcia na faktické poznámky.
Dostál, Ondrej, poslanec NR SR (2023-12-06):
Ďakujem všetkým trom kolegom za reakcie viac či menej vecné. Pán poslanec Sulík, áno, pravidlá by sa mali dodržiavať a mali by sa dodržiavať aj tie pravidlá, ktoré nám, nám nevyhovujú, a prinajmenšom by sme mali strpieť kritiku, keď sme upozorňovaní na to, že tie pravidlá porušujeme. Pán poslanec Vančo, pán minister naozaj nepovedal, že mu je jedno, že sa porušuje zákon, on iba povedal, že keď upozorňujeme na to, že sa porušuje zákon o rokovacom poriadku pri skracovaní legislatívneho konania, že ľudia na to kašlú, ľuďom je to jedno a že oni, rozumej vládna koalícia, si aj tak spravia, čo považujú za správne. Čiže nepovedal, že mu je jedno, že bude v Národnej rade porušovaný zákon, ale uznávam, že z toho, ako to povedal, dojem vzniknúť, vzniknúť mohol. A pán poslanec Muňko, no to som rád, že nemusím mať obavy, ja teda som zadefinoval nejaké svoje očakávania, nie sú to vyčerpávajúce očakávania, ktoré mám od toho, kto sa stane členom Dozornej rady Sociálnej poisťovne, prípadne zastupuje štát v inej inštitúcii alebo zastáva inú verejnú funkciu, je skvelé, ak to tí navrhnutí kandidáti dodržiavajú. Neviem, aké konkrétne výhrady máte napríklad voči pánovi Ažaltovičovi, možno by bolo dobré, keby ste to povedali, povedali aj konkrétne, ale nemôžete, lebo nemôžete reagovať na moju faktickú, tak ako ja nemôžem reagovať na záverečné slovo pána ministra, ktorý miesto toho, aby vystúpil v rozprave, tak si svoje povie až v záverečnom slove. A neviem, aké 500-eurové tento ste mysleli, ale ja som za nič také nehlasoval.
Zelník, Štefan, poslanec NR SR (2018-06-13):
Vážený pán predsedajúci, keďže sme odhlasovali bod 11 spoločnej správy, nemožno hlasovať o bode 10 spoločnej správy, pretože úprava obsiahnutá v bode 10 je riešená v bode 11. Vyčerpali sme všetky body zo spoločnej správy a pristúpime k hlasovaniu o pozmeňujúcich návrhoch z rozpravy v poradí, v akom boli predložené. Teraz budeme hlasovať o pozmeňujúcom návrhu pani poslankyne Červeňákovej.
Laurenčík, Milan, podpredseda NR SR (2020-10-13):
Reagovať bude pani ministerka. Nech sa páči, máte slovo.
Šimečka, Michal, podpredseda NR SR (2024-05-10):
Poprosím vás, poprosím vás všetkých sa trochu upokojiť, ale aj pán podpredseda Blaha by mohol trochu menej osobných útokov. (Hovorené súbežne s rečníkom.)
Kollár, Boris, predseda NR SR (2021-10-21):
S ďalšou faktickou poznámkou vystúpi pani poslankyňa Laššáková, nech sa páči.
Čavojová, Marcela, poslankyňa NR SR (2023-10-25):
Sľubujem. (Potlesk.)